
ΑΠΟΦΑΣΕΙΣ 

(ΐ) 

Πολιτογράφηση Ομογενούς Αλλοδαπής. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ.66166/6088/23.2.2000 απόφαση 
του Υφυπουργού Εσωτερικών, Δημ. Διοικ. & Αποκ/σης, 
έγινε δεκτή η από 29.9.1998 αίτηση πολιτογράφησης της 
ομογενούς αλλοδαπής ΛΑΜ ΠΑΡΤ ΜΑΝΟΥΕΛΑ - ΜΑΡΓΚΙΤ 
του ΡΟΛΦ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

( 2 ) 

Ανάκληση απόφασης αποστέρησης 
της Ελληνικής ιθαγένειας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ.πρωτ. Φ. 49443/23604/99/10-2-2000 από¬ 
φαση του Υφυπουργού Εσωτερικών, Δημ. Διοίκησης & 
Αποκ/σης, ανακλήθηκε η υπ’ αριθμ. Φ. 51676/11224/16-7- 
1996 απόφαση του Υφυπουργού Εσωτερικών Δημ. Διοικ. 
& Αποκ/σης, κατά το μέρος που αφορούσε την αποστέ- 
ρηση της Ελληνικής Ιθαγένειας από τους α) ΑΧΜΕΤ Αλτάϊ 
του Χιουσμέν και β) ΑΧΜΕΤ Χιουσμέν Ματσιντέ του Χα¬ 
σάν. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

(3) 

Ανάκληση απόφασης αποστέρησης 
της Ελληνικής ιθαγένειας. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με την αριθμ. πρωτ. Φ. 55695/29223/99/10.2.2000 από- 
































3058 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


φάση του Υφυπουργού Εσωτερικών, Δημ. Διοίκησης και 
Αποκ/σης, ανακλήθηκεη υπ’ αριθμ. 60399/19.7.1972 από¬ 
φαση του Υπ. Εσωτερικών κατά το μέρος που αφορούσε 
την αποστέρηση της Ελληνικής Ιθαγένειας από την ΣΑΛΗ 
ΟΓΛΟΥ Φεϊμέ, συζ. Σελιαμή, το γένος ΜΑΞΟΥΤΟΓΛΟΥ 
Μουμίν. 

Ο ΥΦΥΠΟΥΡΓΟΣ 

Γ. ΦΛΩΡΙΔΗΣ 
-♦- 

Αριθ. Πρωτ. ΔΙΑΔΠ/Γ2γ/2484 (4) 

Μεταβίβαση αρμοδιότητας στον Υπουργό Εργασίας και 
Κοιν. Ασφαλίσεων για τον καθορισμό ωραρίου εργα¬ 
σίας των υπαλλήλων Υποκαταστημάτων ΙΚΑ, Σάββατα 
και Κυριακές το έτος 2000. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις της παρ. 6 του άρθρου 1 του Ν. 1157/81 
«Περί κυρώσεως της από 29 Δεκεμβρίου 1980 πράξεως 
Νομοθετικού Περιεχομένου του Προέδρου της Δημοκρα¬ 
τίας, περί καθιερώσεως πενθημέρου εβδομάδας εργα¬ 
σίας των δημοσίων εν γένει υπηρεσιών και ρυθμίσεως συ¬ 
ναφών θεμάτων καιτροποποιήσεως διατάξεων ταύτης». 

2. Τις διατάξεις των παρ. 1 και 2 του άρθρου 23 του Νό¬ 
μου 1735/87 «Προσλήψεις στο Δημόσιο Τομέα, Κοινωνι¬ 
κός Έλεγχος κ.λπ.». 

3. Τις διατάξεις του άρθρου 27 του Ν. 2081/1992 
(ΦΕΚ 154/Α/1992) «Περιορισμός και Βελτίωση της απο- 
τελεσματικότητας των κρατικών δαπανών και άλλες 
διατάξεις» με το οποίο προστέθηκε άρθρο 29Α στο Ν. 
1558/1985 (ΦΕΚ 137/Α/1985) όπως τελικά αντικατα- 
στάθηκε με το άρθρο 1 του Ν. 2469/1997 (ΦΕΚ 
38/Α/1997). 

4. Την αριθμ. 8211 (ΦΕΚ 198/τ.Β-/8-3-99 απόφαση του 
Πρωθυπουργού και της Υπουργού Εσωτερικών, Δημό¬ 
σιας Διοίκησης και Αποκέντρωσης «Ανάθεση αρμοδιοτή¬ 
των Υπουργού Εσωτερικών, Δημόσιας Διοίκησης καιΑπο- 
κέντρωσης στον Υφυπουργό Εσωτερικών, Δημόσιας Δι¬ 
οίκησης και Αποκέντρωσης Λ. Τζανή». 

5. Το έγγραφο αριθμ. Φ.21/584/27-1-2000 του Υπουρ¬ 
γείου Εργασίας και Κοινωνικών Ασφαλίσεων με το οποίο 
επισημαίνεται η ανάγκη απασχόλησης 509 υπαλλήλων 
Υποκαταστημάτων του ΙΚΑ, Σάββατα και Κυριακές προ- 
κειμένου ν’ αντιμετωπισθεί το πρόβλημα που έχει δημι- 
ουργηθεί από τη συσσώρευση εκκρεμών συνταξιοδοτι- 
κών αποφάσεων προς έκδοση, μετά τη συγχώνευση σ’ 
αυτό των Ασφαλιστικών Ταμείων ΕΤΕΜ, ΤΕΑΕΥΕΟ, ΟΛΘ 
και ΟΛΠ. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Μεταβιβάζουμε στον Υπουργό Εργασίας και Κοινωνι¬ 
κών Ασφαλίσεων την αρμοδιότητα να καθορίζει με από¬ 
φασή του το ωράριο εργασίας του προσωπικού Υποκατα¬ 
στημάτων ΙΚΑ, τα Σάββατα και τις Κυριακές (7.30 π.μ. - 
15.00) για το έτος 2000, προκειμένου να αντιμετωπισθεί 
το πρόβλημα που έχει δημιουργηθεί απάτη συσσώρευση 
εκκρεμών συνταξιοδοτικών αποφάσεων προς έκδοση, 
μετά τη συγχώνευση σ’ αυτό των Ασφαλιστικών Ταμείων 
ΕΤΕΜ, ΤΕΑΕΥΕΟ, ΟΛΘ, και ΟΛΠ. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Φεβρουάριου 2000 

Ο ΥΦΥΠΟΥΡΓΟΣ 

Λ. ΤΖΑΝΗΣ 
-♦- 

Αριθ. Πρωτ. Φ. 53/19 (5) 

Όροι και προϋποθέσεις εισαγωγής - παραλαβής 
επιβατικών αυτοκινήτων για εκθεσιακές ανάγκες. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του πρώτου εδαφίου της παραγράφου 
3 του άρθρου 11 του Νόμου 1477/84, σύμφωνα με τις 
οποίες επιτρέπεται η παράδοση εισαγομένων επιβατικών 
αυτοκινήτων στους αποκλειστικούς αντιπροσώπους των 
κατασκευαστών οίκων του εξωτερικού για εκθεσιακές 
ανάγκες, με αναστολή της είσπραξης επί εξάμηνο του 
αναλογούντος τέλους ταξινόμησης. 

β. Τις διατάξεις της παραγράφου 3 του άρθρου 14 του 
Νόμου 2682/99 (ΦΕΚ 16/Α) σύμφωνα με τις οποίες οι δια¬ 
τάξεις της παραγράφου 3 του άρθρου 11 του Ν. 
1477/1984 (ΦΕΚ 144/Α") εφαρμόζονται ανάλογα και για τα 
κοινοτικά επιβατικά αυτοκίνητα που μεταφέρονται ή απο- 
στέλλονται στο εσωτερικό της χώρας από τα άλλα κράτη- 
μέλη της Ευρωπαϊκής Ένωσης. 

γ. Την αριθμ. 1107147/1239/006Α/4-10-1996 Κοινή Από¬ 
φαση του Πρωθυπουργού και του Υπουργού των Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ922/Β), αποφα¬ 
σίζουμε: 

Άρθρο 1 

Υποβολή αίτησης 

1. Για την άσκηση του δικαιώματος των διατάξεων της 
παραγράφου 3 του άρθρου 11 του Ν. 1477/1984 και της 
παραγράφου 3 του άρθρου 14 του Ν. 2682/1999 οι εισα¬ 
γωγείς - παραλήπτες αυτοκινήτων, που αντιπροσωπεύ¬ 
ουν εργοστάσια κατασκευής αυτοκινήτων, υποβάλλουν 
στη Δ/νση Ε.Φ.Κ. του Υπουργείου Οικονομικών σχετική αί¬ 
τηση, στην οποία θα πρέπει να αναφέρονταιτα παρακάτω 
στοιχεία: 

α. Η επωνυμία και έδρα της αποκλειστικής αντιπροσω¬ 
πείας, η οποία θα κάνει χρήση του δικαιώματος αυτού. 

β. Το εργοστάσιο κατασκευής που αντιπροσωπεύει. 

γ. Οι μάρκες των αυτοκινήτων που εισάγει - παραλαμ- 
βάνει και για τα οποία θέλει να τύχει της αναστολής εί¬ 
σπραξης του τέλους ταξινόμησης, σύμφωνα με τις παρα¬ 
πάνω διατάξεις, για την κάλυψη των σχετικών εκθεσιακών 
αναγκών της. 

δ. Ο αριθμός των τεμαχίων των αυτοκινήτων, κατά μάρ¬ 
κα, που έχει εισάγει - παραλάβει κατά το προηγούμενο 
της υποβολής της αίτησης έτος. 

ε. Τον αριθμό των εκθέσεων στις οποίες θα εκθέτει τα 
αυτοκίνητά του. 

στ. Το χρονικό διάστημα ισχύος της αναστολής. 

ζ. Το Τελωνείο μέσω του οποίου θα πραγματοποιούνται 
οι εισαγωγείς - παραλαβές των αυτοκινήτων αυτών. 

2. Στην αίτηση της προηγούμενης παραγράφου θα επι¬ 
συνάπτεται βεβαίωση του Συνδέσμου Εισαγωγέων Αντι¬ 
προσώπων Αυτοκινήτων από την οποία θα προκύπτει ότι 

ο εισαγωγέας - παραλήπτης είναι μέλος του Συνδέσμου 
και έχει την ιδιότητα του αντιπροσώπου του κατασκευα¬ 
στή οίκου καθώς και ο αριθμός των αυτοκινήτων κατά 
μάρκα, που εισήχθησαν - παρελήφθησαν κατά τον προη¬ 
γούμενο χρόνο. 

Επίσης, με την επιφύλαξη της παραγράφου 1 του άρ¬ 
θρου 3 της παρούσας στη βεβαίωση αυτή θα αναφέρεται 
ο αριθμός των πραγματικών εκθεσιακών αναγκών του 
αντιπροσώπου. 

3. Σε περίπτωση που ένα εργοστάσιο κατασκευής αντι¬ 
προσωπεύεται από περισσότερες της μιας εταιρείας η 
κατά τα παραπάνω βεβαίωση του Συνδέσμου θα είναι ενι¬ 
αία, θα καλύπτει το σύνολο των αντιπροσώπων που ανα- 
φέρονταισ’ αυτή και η κατανομή των αυτοκινήτων για την 
κάλυψη των εκθεσιακών αναγκών ενός εκάστου, θα γίνε¬ 
ται με βάση τον αριθμό των αυτοκινήτων που εισήγαγε - 
παρέλαβε κατά τον προηγούμενο χρόνο. 

Άρθρο 2 
Εγκριτική Άδεια 

1. Η Δ/νση Ε.Φ.Κ. του Υπουργείου Οικονομικών, κατά το 
μέτρο που κρίνει σαν ικανοποιητικά τα στοιχεία του προη¬ 
γούμενου άρθρου, εκδίδει εγκριτική άδεια για τα αυτοκί¬ 
νητα που επιτρέπεται να παραδοθούν με αναστολή εί¬ 
σπραξης του τέλους ταξινόμησης, για την αντιμετώπιση 
των εκθεσιακών αναγκών της αντιπροσωπείας. 

2. Η εγκριτική άδεια πρέπει να αναφέρει υποχρεωτικά 
τα παρακάτω στοιχεία: 

α. Την επωνυμία και έδρα της αποκλειστικής αντιπρο¬ 
σωπείας. 

β. Το εργοστάσιο κατασκευής που αντιπροσωπεύει. 

γ. Τη μάρκα των αυτοκινήτων που μπορεί να παραδίνο¬ 
νται με αναστολή είσπραξης του τέλους ταξινόμησης, κα¬ 
θώς καιτο χρονικό διάστημα για το οποίο θα ισχύει η ανα¬ 
στολή αυτή. 

δ. Τον αριθμό των αυτοκινήτων κατά μάρκα. 

ε. Το Τελωνείο μέσω του οποίου επιτρέπεται η εισαγω¬ 
γή - παραλαβή αυτή. 

3. Το αίτημα για την έκδοση εγκριτικής άδειας εισαγω¬ 
γής - παραλαβής αυτοκινήτων για εκθεσιακές ανάγκες 
μπορεί να μην ικανοποιηθεί από την αρμόδια αρχή, αν ο 
ενδιαφερόμενος σε προηγούμενη εφαρμογή του καθε¬ 
στώτος αναστολής του τέλους ταξινόμησης παραβίασε ή 
καταστρατήγησε τις διατάξεις της παρούσας. 

Άρθρο 3 

Όροι για τη χορήγηση της εγκριτικής άδειας 

1. Κατά την έκδοση της εγκριτικής άδειας του προη¬ 
γούμενου άρθρου λαμβάνονται υπόψη οι παρακάτω όροι: 

α. Ο αριθμός των τεμαχίων, κατά μάρκα των αυτοκινή¬ 
των που επιτρέπεται να παραλαμβάνονται με αναστολή 
είσπραξης του τέλους ταξινόμησης, δεν μπορεί να είναι 
μεγαλύτερος του 7% του συνόλου των εισαγωγών - πα¬ 
ραλαβών, κατά μάρκα, του προηγούμενου έτους, χωρίς 
όμως σε απόλυτο αριθμό, να υπερβαίνει τα διακόσια (200) 
αυτοκίνητα ή να υπολείπεται των δέκα (10). 

Ο περιορισμός αυτός ισχύει και στις περιπτώσεις της 
παραγράφου 3 του άρθρου 1 της παρούσας. 

Στην περίπτωση νέων αντιπροσωπειών ή παλαιών που 
εισάγουν -παραλαμβάνουν νέες μάρκες αυτοκινήτων, για 
το πρώτο έτος λειτουργίας τους μπορεί να παραδοθούν 
μέχρι και σαράντα (40) εφόσον διαπιστώνεται ότι υπάρ¬ 
χουν ανάλογες ανάγκες. 


Όταν ο αντιπρόσωπος μιας μάρκας αντικαθίσταται από 
άλλον, ο αριθμός των αυτοκινήτων που παραδίνεται για 
εκθεσιακές ανάγκες με αναστολή είσπραξης του τέλους 
ταξινόμησης στο νέο αντιπρόσωπο προσδιορίζεται με 
βάση τα στοιχεία του προκατόχου του. 

β. Το χρονικό διάστημα ισχύος αναστολής είσπραξης 
του τέλους ταξινόμησης, δεν μπορεί να είναι μεγαλύτερο 
των έξι (6) μηνών από την παράδοση των αυτοκινήτων. 

γ. Απαγορεύεται η με οποιοδήποτε τρόπο μεταβίβαση 
των αυτοκινήτων που τελούν υπό καθεστώς αναστολής 
του τέλους ταξινόμησης, αν προηγούμενα δεν έχει κατα¬ 
βληθεί το τέλος αυτό. 

δ. Η εισαγωγή - παραλαβή αυτοκινήτων που προορίζο¬ 
νται για εκθεσιακές ανάγκες επιτρέπεται να γίνεται και μέ¬ 
σω περισσοτέρων της μιας τελωνειακών αρχών, αρκεί 
τούτο καθώς και ο αριθμός των αυτοκινήτων που παρα- 
λαμβάνονται από κάθε μία τελωνειακή αρχή να αναφέρε- 
ται ρητά στην εγκριτική άδεια. 

ε. Η εγκριτική άδεια ισχύει μέχριτην31 Δεκεμβρίου κά¬ 
θε έτους και οποιαδήποτε μεταβολή των στοιχείων της, 
κατά τη διάρκεια του έτους, μπορεί να γίνεται μόνο σε 
εξαιρετικές περιπτώσεις και εφόσον παρέχονται στην 
υπηρεσία ικανοποιητικές αποδείξεις που κατά την κρίση 
της θα δικαιολογούν την ανάγκη της ζητούμενης τροπο¬ 
ποίησης. 

2. Η εγκριτική άδεια ανακαλείται υποχρεωτικά στην πε¬ 
ρίπτωση που εξέλειπαν οι προϋποθέσεις στις οποίες βα¬ 
σίστηκε η έκδοσή της ή όταν ο ενδιαφερόμενος δε συμ¬ 
μορφώνεται προς τις υποχρεώσεις του που απορρέουν 
από την παρούσα απόφαση. 

Η ανάκληση της εγκριτικής άδειας δημιουργεί έννομα 
αποτελέσματα από της κοινοποιήσεως στον ενδιαφερό¬ 
μενο. 

Ο Σύνδεσμος Εισαγωγέων Αντιπροσώπων Αυτοκινήτων 
ενημερώνει υποχρεωτικά τη Δ/νση Ειδικών Φόρων Κατα¬ 
νάλωσης του Υπουργείου Οικονομικών, σε κάθε περίπτω¬ 
ση που οποιοδήποτε από τα μέλη του έχει χάσει τις προϋ¬ 
ποθέσεις βάσει των οποίων εκδόθηκε η σχετική εγκριτική 
άδεια. 

Άρθρο 4 

Διαδικασία παράδοσης 

Για την παράδοση των αυτοκινήτων σε έκθεση θα τη¬ 
ρείται η παρακάτω διαδικασία: 

α. Θα προσκομίζεται η εγκριτική άδεια στην τελωνειακή 
αρχή, η οποία αναφέρεται σ’ αυτή ως αρμόδια για την πα¬ 
ράδοση των αυτοκινήτων. 

β. Θα κατατίθεται ξεχωριστό παραστατικό εισαγωγής ή 
ειδική δήλωση στα οποία θα γίνεται επίκληση της εφαρ¬ 
μογής των διατάξεων της παραγράφου 3 του άρθρου 11 
τουΝ. 1477/1984 ή της παραγράφου 3 του άρθρου 14του 
Ν. 2682/1999, ανάλογα αν πρόκειται για αυτοκίνητα που 
εισάγονται ή για αυτοκίνητα που παραλαμβάνονται συνέ¬ 
πεια ενδοκοινοτικής απόκτησης και θα αναφέρεται το 
χρονικό διάστημα της ζητούμενης αναστολής είσπραξης 
του τέλους ταξινόμησης, μέσα στα πλαίσια που ορίζονται 
από την εγκριτική άδεια. 

γ. Μετάτηνπλήρη επαλήθευση των αυτοκινήτων, θα βε¬ 
βαιώνεται ο εισαγωγικός δασμός, αν οφείλεται, και οι 
αναλογούντες κατά το χρόνο του τελωνισμού, τέλος τα¬ 
ξινόμησης και Φ.Π.Α. 

δ. θα εισπράττεται οριστικά ο τυχόν εισαγωγικός δα¬ 
σμός και ο Φ.Π.Α., καθώς και οποιαδήποτε άλλη, με εξαί- 

ρεση το τέλος ταξινόμησης, επιβάρυνση (υπερημερίες, 
ποινές, κ.λπ.). 

Για το τέλος ταξινόμησης λαμβάνεται αξιόχρεη προσω¬ 
πική εγγύηση που να καλύπτει το 100% του ποσού του τέ¬ 
λους αυτού. 

ε. Θα εκδίδεται βεβαίωση, όπως το συνημμένο υπό¬ 
δειγμα, η οποία θα συνοδεύει το αυτοκίνητο καθόλο το 
χρονικό διάστημα της αναστολής είσπραξης του τέλους 
ταξινόμησης. Η βεβαίωση θα αναφέρει τα στοιχεία εξα- 
τομίκευσης του αυτοκινήτου (μάρκα, τύπος, αριθμός 
πλαισίου, κ.λπ.), καθώς και μνεία ότι αυτό παραλήφθηκε 
για εκθεσιακούς μόνο λόγους με βάση τις διατάξεις της 
παραγράφου 3 του άρθρου ΙΙτουΝ. 1477/1977 ή της πα¬ 
ραγράφου 3 του άρθρου 14 του Ν. 2682/1999, ανάλογα 
με τη διάταξη που έχει επικαλεσθεί ο ενδιαφερόμενος για 
εφαρμογή. 

Στη βεβαίωση αυτή θα αναγράφεται, επίσης, η ημερο¬ 
μηνία έναρξης και λήξης της αναστολής. 

Άρθρο 5 

Έλεγχος από τηντελωνειακή αρχή 

1. Η τελωνειακή αρχή για τον έλεγχο και την παρακο¬ 
λούθηση γενικά των αυτοκινήτων που παραδίδονται για 
εκθεσιακούς λόγους θα πρέπει να τηρεί ειδικό βιβλίο ή 
σχετικό σύστημα καρτελών, χωριστά για κάθε αποκλει¬ 
στική αντιπροσωπεία που έχει εγκριθεί να παραλαμβάνει 
μέσω αυτής αυτοκίνητα με αναστολή είσπραξης του τέ¬ 
λους ταξινόμησης. 

Η γραμμογράφηση του βιβλίου και η καταχώρηση των 
στοιχείων σ’ αυτό θα πρέπει να γίνεται με τέτοιο τρόπο, 
ώστε να διευκολύνεται η παρακολούθηση τόσο για την μη 
υπέρβαση του ορίου που έχει καθοριστεί από την εγκριτι¬ 
κή άδεια όσο και για την λήξη της ημερομηνίας αναστο¬ 
λής του τέλους ταξινόμησης. 

2. Παράλληλα με την τήρηση των παραπάνω στοιχείων 
η τελωνειακή αρχή μπορεί να λαμβάνει οποιοδήποτε άλ¬ 


λο μέτρο κρίνει πρόσφορο, ανάλογα με την συγκεκριμένη 
περίπτωση, ώστε να διασφαλίζεται η τήρηση των όρων 
που αναφέρονται στην εγκριτική άδεια. 

3. Οποιαδήποτε παράβαση ή καταστρατήγηση των δια¬ 
τάξεων της παρούσας απόφασης διαπιστώνεται από την 
τελωνειακή αρχή, θα πρέπει να ανακοινώνεται, χωρίς κα¬ 
θυστέρηση, στη Δ/νση Ε.Φ.Κ. 

Άρθρο 6 

Καταβολή του φόρου 

1. Κατά την ημερομηνία λήξης της προθεσμίας αναστο¬ 
λής που αναφέρεται στο παραστατικό εισαγωγής ή στην 
ειδική δήλωση, ο αντιπρόσωπος υποχρεούται στην κατα¬ 
βολή του βεβαιωμένου τέλους ταξινόμησης. 

Το τέλος ταξινόμησης μπορεί να καταβάλλεται και πριν 
από τη λήξη της προθεσμίας αναστολής, πλην όμως θα 
αφορά όλα τα αυτοκίνητα που έχουν παραληφθεί με το 
ίδιο παραστατικό εισαγωγής ή την ειδική δήλωση. 

2. Στην περίπτωση που το τέλος ταξινόμησης καταβάλ¬ 
λεται μετά την ημερομηνία λήξης της προθεσμίας ανα¬ 
στολής εισπράττονται και τα νόμιμα τέλη εκπρόθεσμης 
καταβολής. 

3. Μετά την καταβολή του αναλογούντος τέλους ταξι¬ 
νόμησης λύεται από την τελωνειακή αρχή η εγγύηση και 
εκδίδονται τα σχετικά πιστοποιητικά ταξινόμησης. 

Άρθρο 7 

1. Από τις διατάξεις της παρούσας δεν προκαλείται δα¬ 
πάνη στον Κρατικό Προϋπολογισμό. 

2. Από της ισχύος της παρούσας η αριθμ. Δ. 
589/401/0017/22-4-93 όμοια απόφαση καταργείται. 

Η απόφαση αυτή, που εφαρμόζεται από 1-2-2000, να 
δημοσιευθεί στην Εφημερίδα της Κυβερνήσεως. 

Αθήνα, 28 Ιανουάριου 2000 

Ο ΥΦΥΠΟΥΡΓΟΣ 

Γ. ΔΡΥΣ 

ΕΛΛΗΝΙΚΗ ΔΗΜΟΚΡΑΤΙΑ ΗΜΕΡΟΜΗΝΙΑ 

ΥΠΟΥΡΓΕΙΟ ΟΙΚΟΝΟΜΙΚΩΝ 

Δ/ΝΣΗ ΤΕΛΩΝΕΙΟΥ . Αριθμ.: 


ΒΕΒΑΙΩΣ Η 

(άρθρο 4 ττεριπτ. ε της αριθμ. Φ.53/19/28-1-2000 Α.Υ.Ο.) 


Βεβαιούται ότι το επιβατικό αυτοκίνητο με τα παρακάτω στοιχεία παραλήφθηκε από 

την αντιπροσωπεία .με αναστολή είσπραξης του τέλους 

ταξινόμησης, κατ' εφαρμογή της παραγράφου 3 του άρθρου του ν. 

προκειμένου να χρησιμοποιηθεί ως έκθεμα. 

Μάρκα αυτοκινήτου. 

Τύπος αυτοκινήτου. 

Αριθμός πλαισίου αυτοκινήτου. 

Αριθμός κινητήρα. 

Κυλινδρισμός κινητήρα. 

Έτος κατασκευής. 

Αριθμός Διασάφησης /Ειδικής Δήλωσης. 

Αριθμός εγκριτικής άδειας. 

Ημερομηνία έναρξης και λήξης αναστολής του τέλους. 


Ο 

ΔΙΕΥΘΥΝΤΗΣ ΤΕΛΩΝΕΙΟΥ 














3062 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. Τ.1200/1331 (6) 

Καθορισμός της κατά τόπον αρμοδιότητας 
του Τελωνείου Δοϊράνης. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του δευτέρου εδαφίουτου άρθρου 32τουν. 1828/1989 
(Α'2). 

β) Τηςπαρ. 4του άρθρου 229του Π.Δ/τος 551/1988 «Ορ¬ 
γανισμός Νομαρχιών (Οργάνωση Οικονομικών Υπηρε¬ 
σιών)" (Α'259). 

γ) Την αριθ. 1107147/1239/0006Α/4.10.1996 κοινή από¬ 
φαση του Πρωθυπουργού και του Υπουργού Οικονομικών 
«περί ανάθεσης αρμοδιοτήτων Υπουργού Οικονομικών 
στους Υφυπουργούς Οικονομικών», που δημοσιεύθηκε στο 
ΦΕΚ 922/Β/7.10.1996. 

2. Το γεγονός ότι, από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Καθορίζουμε την κατά τόπον αρμοδιότητα του Τελωνείου 
Δοϊράνης (Ν.Κιλκίς) στο αντίστοιχο σημείο εισόδου - εξό¬ 
δου της χώρας μας με τη ΡΥΒΟΜ, καθώς και στη συνορια¬ 
κή γραμμή της παρακείμενης ομώνυμης λίμνης. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 23 Φεβρουάριου 2000 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. 0.903/75/Β0019/π.ε. (7) 

Διατίμηση καρνέ Τ.Ι.Β. και τίτλων κατ’ αποκοπήν 
εγγυήσεων (ΡΟΒΡΕΙΤΑΙΒΕ). 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 6 και 8 της από 14.11.1975 
Διεθνούς Τελωνειακής Σύμβασης «Περί διεθνούς μεταφο¬ 
ράς εμπορευμάτων δια δελτίων Τ.Ι.Β» που κυρώθηκε με το 
Νόμο 1020/1980 (ΦΕΚ 32/Α/5.2.1980). 

2. Την αριθμ. Τ.2620/31/Β0019/14.5.1999 (ΦΕΚ1044/Β/ 
4.6.1999) ΑΥΟ. «Όροικαιπροϋποθέσειςπαραχώρησηςτου 
δικαιώματος έκδοσης και χορήγησης δελτίων ΤΙΒ σε Εξου¬ 
σιοδοτούμενο Οργανισμό καθώς και τρόποι διαχείρισης 
του δικαιώματος αυτού» και ειδικότερα τα άρθρα 5 και 8 αυ¬ 
τής, όπου μεταξύ άλλων ορίζεται: «Ο Εξουσιοδοτούμε¬ 
νος.... προβαίνει στην είσπραξη δικαιωμάτων για κάθε δελ¬ 
τίο Τ.Ι.Β, η διατίμηση του οποίου καθορίζεται κάθε έτος με 
Απόφασή μας...... 

3. Την αριθμ. Τ.5553/70/12.11.1999 Α.Υ.Ο. (ΦΕΚ 2097/Β/ 
30.11.99), «περί αναθέσεως - εξουσιοδοτήσεως του δικαιώ¬ 
ματος εκδόσεως και χορηγήσεως των δελτίων Τ.Ι.Β. στην 
Ομοσπονδία Φορτηγών Αυτοκινητιστών Ελλάδος 
(Ο.Φ.Α.Ε.)». 

4. Την αριθμ. Τ.609/4/23.2.1981 Α.Υ.Ο. «Αναγνώριση Εγ- 
γυοδοτικού Οργανισμού για την έκδοση και χορήγηση των 
κατ’ αποκοπή τίτλων Εγγυήσεωςτης ΙΒ.υ». 

5. Την απόφαση μας 0.1045/67/Β.0019/14.1.1999 «Διατί¬ 
μηση καρνέ Τ.Ι.Β. και τίτλων κατ’ αποκοπήν εγγυήσεων 
(ΕΟΒΡΑΙΤΑΙΒΕ) για το έτος 1999. 

6. Τα αριθμ. Πρωτ. Α9/3527/5.11.99, Α8/4005/21.12.99 και 
Α9/3802/29.11.99 έγγραφα της Ο ,Φ. Α. Ε με τα συνημμένα σ’ 
αυτά έγγραφα. Ήτοι: Προϋπολογισμό του έτους 2000, κο¬ 


στολόγια των καρνέ Τ.Ι.Β και των τίτλων κατ’ αποκοπήν εγ¬ 
γυήσεων (ΕΟΒΡΑΙΤΑΙΒΕ) για το ίδιο έτος καθώς επίσης Ισο¬ 
λογισμό και Αποτελέσματα Χρήσεως του Οικονομικού 
Έτους 1998. 

7. Το γεγονός ότι η Ομοσπονδία Φορτηγών Αυτοκινητι¬ 
στών Ελλάδος (Ο.Φ.Α.Ε) θα επιβαρυνθεί με την πραγματο¬ 
ποίηση Εκπαιδευτικών Προγραμμάτων, κατ’ εφαρμο-γή 
του άρθρου 1 παρ.1 περιπτ. 5 της αριθμ. Τ. 
2620/31/Β0019/14.5.99 Α.Υ.Ο. 

8. Την αριθμ. 1002298/33/Α0006/8.1.97 Α.Υ.Ο «Μεταβίβα¬ 
ση της εξουσίας να υπογράφουν - Με εντολή Υφυπουργού 
-,στο Γ ενικό Γ ραμματέα του Υπουργείου Οικονομικών, στο 
Γ ενικό Γ ραμματέα Οικονομικής Πολιτικής και Συστημάτων, 
στους Ειδικούς Γ ραμματείς, στους Γ ενικούς Διευθυντές και 
στους Προϊσταμένους Διευθύνσεων, Τμημάτων και Αυτοτε¬ 
λών Γ ραφείων της Κεντρικής Υπηρεσίας και των Ειδικών 
Αποκεντρωμένων Υπηρεσιών του Υπ. Οικονομικών» όπως 
τροποποιήθηκε με την αριθμ. 1047782/693/Α0006/29.4.97 
Α.Υ.Ο και ισχύει. 

9. Το γεγονός ότι η παρούσα δεν συνεπάγεται δαπάνη σε 
βάρος του Κρατικού Προϋπολογισμού, αποφασίζουμε: 

Καθορίζονται, από δημοσιεύσεωςτης παρούσας, οιτιμές 
πώλησης των δελτίων Τ. Ι.Β., των τίτλων κατ’ αποκοπήν εγ¬ 
γυήσεων κοινοτικής διαμετακόμισης και το ποσοστό απο- 
θεματικού, ως εξής: 
α) ΔΕΛΤΙΑ Τ.Ι.Β. 

20 φύλλο δελτίο Τ.Ι.Β., δέκα έξι χιλιάδες πεντακόσιες 

(16.500) δρχ. ανά τεμάχιο. 

14 φύλλο δελτίο Τ.Ι.Β., δέκα πέντε χιλιάδες πεντακόσιες 

(15.500) δρχ. ανά τεμάχιο. 

4 φύλλο δελτίο Τ.Ι.Β., εννέα χιλιάδες πεντακόσιες (9.500) 
δρχ. ανά τεμάχιο. 

β) ΤΙΤΛΟΙ ΚΑΤ’ΑΠΟΚΟΠΗΝ ΕΓΓΥΗΣΕΩΝ (ΕΟΒΡΑΙΤΑΙΒΕ) 
Τρεις χιλιάδες πεντακόσιες (3.500) δρχ. ανά τίτλο, 
γ) ΑΠΟΘΕΜΑΤΙΚΟ 

Το ποσοστό, για το σχηματισμό αποθεματικού παραμένει 
σε είκοσι τοις εκατόν (20%), όπως είχε καθορισθεί με την 
Τ.645/15/Β0019/29.1.97 Απόφασή μας. 

Η Παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Φεβρουάριου 2000 

Με εντολή Υφυπουργού 
Ο Γ ενικός Διευθυντής 
ΒΑΣ. ΜΑΝΩΛΟΠΟΥΛΟΣ 

-Φ- 

Αριθ. Δ8/Δ/Φ11/14/2142 (8) 

Κατάργηση μεταλλειοκτησίας με αριθμό παραχωρήσε- 
ως 37 Νομού Έβρου μεταλλεύματος μικτών θειούχων. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη : 

1. Τις διατάξεις: 

α. Του Ν. 1558/1985 «Κυβέρνηση και Κυβερνητικά Όργα¬ 
να» (ΦΕΚ 137/Α/26.7.1985). 

β. Του Π.Δ. 437/1985 «Καθορισμός και ανακατανομή των 
αρμοδιοτήτων των Υπουργείων» (ΦΕΚ 157/Α/19.9.1985). 

γ. Των άρθρων 125,126 και 127 του Ν.Δ. 210/73 «Περί με¬ 
ταλλευτικού Κώδικος» (ΦΕΚ 277/Α/5.10.73). 

δ. Του Π.Δ. 381/89 «Οργανισμός του Υπουργείου Βιομη¬ 
χανίας, Ενέργειας και Τεχνολογίας» (ΦΕΚ 168/Α/16.6.89). 

ε. Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας, Ενέργειας και Τεχνολογίας και Εμπορί¬ 
ου στο Υπουργείο Ανάπτυξης» (ΦΕΚ 19/Α/1.2.1996). 

2. Την υπ’ αριθμ. Δ 15-Α/Φ19/οικ. 8369/10.6.1996 απόφα¬ 
ση της Υπουργού Ανάπτυξης «Μεταβίβαση δικαιώματος 
υπογραφής “Με εντολή Υπουργού” στους Προϊσταμένους 
Διευθύνσεων και λοιπών γενικά υπηρεσιακών μονάδων του 
Υπουργείου Ανάπτυξης». 

3. Την υπ’ αριθμ. ΔΙΜ/Φ10.14/37/2134/6.4.1989 απόφαση 
του Υπουργού Βιομηχανίας, Ενέργειας και Τεχνολογίας 
«Περί εκπτώσεως από τα δικαιώματα μεταλλειοκτησίας 
στην παραχώρηση μεταλλείου 37 Νομού Έβρου του Χρή¬ 
στου Π. Τσιρόπουλου». 

4. Το γεγονός ότι η ανωτέρω εκπτωτική απόφαση με αριθ¬ 
μό ΔΙΜ/Φ10.14/37/2134/6.4.1989 του Υπουργού Βιομηχα¬ 
νίας, Ενέργειας και Τεχνολογίας έχει καταστεί αμετάκλητη 
και ότι δεν ζητήθηκε μέσα στη νόμιμη προθεσμία από ενυ¬ 
πόθηκους δανειστάς ή από άτομα που έχουν εμπράγματο 
δικαίωμα επί του ανωτέρω μεταλλείου η δικαστική απαλλο¬ 
τρίωση. 

5. Το υπ’ αριθμ. 1159/11.2.99/8.2.2000 έγγραφοτου ΙΓΜΕ 
στο οποίο αναφέρεται ότι η παραχώρηση μεταλλείου 37 
του Νομού Έβρου δεν παρουσιάζει μεταλλευτικό ενδιαφέ¬ 
ρον, αποφασίζουμε: 

1. Καταργούμε, όπως αναφέρεται στο σκεπτικό, την με- 
ταλλειοκτησία με αριθμό μεταλλείου 37 του Νομού Έβρου 
που συστάθηκε σύμφωνα με το από 31.7.1975 (ΦΕΚ 
177/Α/28.8.1975) Προεδρικό Διάταγμα. 

2. Από τη δημοσίευση της αποφάσεως αυτής στην Εφη¬ 
μερίδα της Κυβερνήσεως, ο χώρος της καθίσταται ελεύθε¬ 
ρος για νέα παραχώρηση κατά τη διαδικασία των διατάξε¬ 
ων των άρθρων 15 και μετά του Ν.Δ. 210/73 «Περί Μεταλ¬ 
λευτικού Κώδικος». 

3. Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με το άρθρο 126 του Ν.Δ. 210/73 
«Περί Μεταλλευτικού Κώδικος», (ΦΕΚ277/Α/5.10.1973) και 
να κοινοποιηθεί όπου απαιτείται. 

Αθήνα, 21 Φεβρουάριου 2000 

Με Εντολή Υπουργού 
Ο Διευθυντής 
ΔΗ Μ. ΠΑΪΤΑΣ 

-♦- 

Αριθ. Γ4/150 (9) 

Ορισμός του τρόπου σύνθεσης των τμημάτων της σπου- 
δάζουσας και μαθητιώσας νεολαίας κατά τις παρελά¬ 
σεις στις Εθνικές επετείους και του τρόπου επιλογής 
σημαιοφόρου και παραστατών στα σχολεία της 
Β/θμιας Εκπ/σης. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη το Ν. 1566/85: 

Ορίζουμε τον τρόπο σύνθεσης των τμημάτων της σπου- 
δάζουσας και μαθητιώσας νεολαίας κατά τις παρελάσεις 
στις Εθνικές επετείους και τον τρόπο επιλογής σημαιοφό¬ 
ρου και παραστατών στα σχολεία της Β/θμιας Εκπ/σης ως 
εξής: 

ΣΥΝΘΕΣΗ ΤΜΗΜΑΤΩΝ ΠΑΡΕΛΑΣΗΣ 

α) Τα τμήματα παρέλασης της Ιδιωτικής και Δημόσιας 
Β/βάθμιας Εκπ/σης καθώς και της Δημόσιας Γ/βάθμιας 
Εκπ/σης θα συγκροτούνται κατά ενιαίο τρόπο σε τετράδες 
(4x8=32 μαθητές - τριες) θα συμμετέχουν επιπλέον 1 ση¬ 
μαιοφόρος με 5 παραστάτες καθώς επίσης και διμοιρίτες 
επικεφαλής των τμημάτων (αγόρια - κορίτσια). 

β) Οι μαθητές ή σπουδαστές που θα μετέχουν στα τμήμα¬ 
τα της παρέλασης θα επιλέγονται από τους οικείους καθη¬ 


γητές Φυσικής Αγωγής από εκείνους τους μαθητές που 
έχουν άρτια εμφάνιση, παράστημα και ήθος. Τα άτομα με ει¬ 
δικές ανάγκες (ΑΜΕΑ) θα συμμετέχουν εφόσον το επιθυ¬ 
μούντο ίδια και οι γονείς τους και με τη σύμφωνη γνώμη του 
συλλόγου των διδασκόντων 

γ) Η προετοιμασία επιλογής, των μαθητών για τη συγκρό¬ 
τηση τωντμημάτων, θα αρχίζει με ευθύνη των καθηγητών Φυ¬ 
σικής Αγωγής τουλάχιστον ένα μήνα πριν από κάθε παρέλα¬ 
ση. Θα αφιερώνεται χρόνος (ΙΟ'-12') για την εκμάθηση ανά¬ 
λογων ασκήσεων (βηματισμός, κίνηση χεριών κ.λ.π.) κατά 
την ώρα του μαθήματος της Φυσικής Αγωγής. Για την άρτια 
και άψογη συνεργασία των Δ/ντων των σχολείων με τους κα¬ 
θηγητές Φυσικής Αγωγής, θα πραγματοποιούνται δύο του¬ 
λάχιστον δοκιμαστικές παρελάσεις στον χώρο του σχολείου 
με τα επιλεγμένα τμήματα παρουσία και δεύτερου Εκπ/κου 
ανεξάρτητα ειδικότητας. Κάθε σχολείο συμμετέχει με δύο 
τμήματα (αγόρια - κορίτσια) όπου τα σχολεία στο Δήμο ή 
στην πόλη είναι περισσότερα από δέκα και από δύο (2) μέχρι 
τέσσερα (4) τμήματα (2 αγόρια - 2 κορίτσια) όταν τα σχολεία 
είναι λιγότερα. 

δ) Τα σχολεία Ιδιωτικής και Δημόσιας Β/βάθμιας Εκπ/σης 
συμμετέχουν υποχρεωτικά στις παρελάσεις με το σύμβολο 
του Ελληνικού Έθνους. Τα τμήματα των σχολείων κατά την 
παρέλαση θα παρουσιάζουν, ένα ομοιόμορφο σύνολο και η 
εμφάνιση θα είναι αυτή που θα αρμόζει σε μαθητές - τριες. 

Οι επικεφαλείς των τμημάτων καθηγητές Φυσικής Αγω¬ 
γής, οφείλουν να ακολουθούν τα τμήματά τους από το αρι¬ 
στερό μέρος σε όλη τη διαδρομή της παρέλασης. 

Επειδή η παρέλαση γίνεται για ανάμνηση αλλά και για να 
τιμηθούν πρόσωπα και γεγονότα μια ορισμένης χρονικής 
περιόδου που έχει αξία για μας σήμερα θα πρέπει η ποιότη¬ 
τα αυτής της εκδήλωσης να είναι η υψηλότερη. 

2. ΕΠΙΛΟΓΗ ΣΗΜΑΙΟΦΟΡΩΝ ΚΑΙ ΠΑΡΑΣΤΑΤΩΝ Β/ΒΑΘ- 
ΜΙΑΣ ΕΚΠ/ΣΗΣ 

α) ΓΥΜΝΑΣΙΑ ΗΜΕΡΗΣΙΑ - ΕΣΠΕΡΙΝΑ: 

Σημαιοφόρος θα ορίζεται ο καλύτερος σε επίδοση μαθη¬ 
τής - τρία από την Γ τάξη με βάση τον γενικό μέσο όρο της 
βαθμολογίας της προηγούμενης τάξης. Παραστάτες θα ορί¬ 
ζονται ανεξάρτητα με το φύλο και με βάση την επίδοση του 
γενικού μέσου όρουτης βαθμολογίαςτηςπροηγούμενηςτά- 
ξης, δύο (2) μαθητές της Γ τάξης και δύο (2) μαθητές της Β' 
τάξης. Ένας μαθητής-τριατην Α'τάξη ύστερα από κλήρωση 
όλων των μαθητών για την εκδήλωση της 28ης Οκτωβρίου 
και ο καλύτερος μαθητής - τρία με βάση την επίδοση για την 
εκδήλωση της 25ης Μαρτίου. 

Γ ια την επίδοση της Α' τάξης θα υπολογίζεται ο μέσος 
όρος των δύο (2) τριμήνων εκτός αν για διάφορους λόγους 
δεν έχει κατατεθεί η βαθμολογία του δευτέρου τριμήνου 
οπότε θα υπολογίζεται η βαθμολογία μόνο του πρώτου τρι¬ 
μήνου. 

β) ΕΝΙΑΙΑ ΛΥΚΕΙΑ: 

Σημαιοφόρος θα ορίζεται ο καλύτερος σε επίδοση μαθη¬ 
τής -τρία από την Γ'τάξη. Παραστάτες θα ορίζονται με βάση 
την επίδοση και ανεξάρτητα με το φύλο δύο μαθητές από την 
Γ τάξη και δύο μαθητές από την Β' τάξη. Ο παραστάτης από 
την Α'τάξη μαθητής - τρία θα ορίζεται σύμφωνα με το βαθμό 
του απολυτηρίου της Γ'τάξης Γυμνασίου. 

Υ) ΤΕΕ: 

Σημαιοφόρος θα ορίζεται μαθητής-τρια με βάση τη γενι¬ 
κή επίδοση του δευτέρου έτους του Α' κύκλου σπουδών. 
Δύο παραστάτες από τον Β' κύκλο σπουδών θα ορίζονται 
δύο μαθητές - τριες με βάση την επίδοση του δευτέρου 
έτους του Α' κύκλου με βάση την επίδοση του πρώτου έτους 




3064 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


του Α' κύκλου. Ο παραστάτης του πρώτου έτους του Α' κύ¬ 
κλου σπουδών θα ορίζεται σύμφωνα με το βαθμό του απο¬ 
λυτηρίου του Γυμνασίου. 

3. ΓΕΝΙΚΕΣ ΔΙΑΤΑΞΕΙΣ: 

α) Σε περίπτωση ισοβαθμίας μεταξύ δύο ή περισσοτέρων 
μαθητών - τριών για τη θέση του σημαιοφόρου ή παραστα¬ 
τών γίνεται κλήρωση και ορίζονται ένας για τις εκδηλώσεις 
της 28ης Οκτωβρίου και ένας για τις εκδηλώσεις της 25ης 
Μαρτίου, (όταν ο ένας ορίζεται σημαιοφόρος ο άλλος ορί¬ 
ζεται παραστάτης). Το ίδιο ισχύει και για τους τοπικούς εορ¬ 
τασμούς και παρελάσεις. 

β) Μαθητές που για διάφορους λόγους έχουν απαλλαγεί 
από το μάθημα της Φυσικής Αγωγής και έχουν προσκομίσει 
πιστοποιητικό από Δημόσιο Νοσοκομείο μπορούν να συμ- 
μετάσχουν ως σημαιοφόροι ή παραστάτες μετά και από 
υπεύθυνη δήλωση των γονέων τους. 

γ) Στην διαδικασία επιλογής συμμετέχουν και οι μετεγ- 
γραφέντες μαθητές από άλλα σχολεία, εφόσον η μεταγρα¬ 
φή έχει πραγματοποιηθεί σύμφωνα με την ισχύουσα νομο¬ 
θεσία. 

Δ) Δεν μπορούν να ορισθούν σημαιοφόροι και παραστά¬ 
τες οι έχοντες ξένη υπηκοότητα και ξένη καταγωγή μαθη¬ 
τές. Μπορούν, να ορισθούν σημαιοφόροι και παραστάτες 
μαθητές που έχουν μεν ξένη υπηκοότητα αλλά είναι Ελλη¬ 
νικής καταγωγής. Μπορούν, εφόσον και οι γονείς τους το 
επιθυμούν να ορισθούν σημαιοφόροι και παραστάτες μα¬ 
θητές που έχουν μεν ξένη υπηκοότητα αλλά είναι Ελληνικής 
καταγωγής. 

Μπορούν να ορισθούν σημαιοφόροι και παραστάτες αλ¬ 
λοδαποί μαθητές, στους οποίους έχει επιτραπεί η αναδοχή 
τους σε Ελληνική οικογένεια με απόφαση Δικαστηρίου και 
φοιτούν τουλάχιστον δύο (2) χρόνια σε Ελληνικό σχολείο. 

Κάθε προηγούμενη σχετική με τα θέματα αυτά, παύει να 
ισχύει. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Φεβρουάριου 2000 

Ο ΥΦΥΠΟΥΡΓΟΣ 

ΙΩΑΝΝΗΣ ΑΝΘΟΠΟΥΛΟΣ 
-Φ- 

Αριθ. Α9α/38075 (10) 

Εφημερίες Γ ιατρών. 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜ. ΠΟΑ. ΥΠΟΥΡΓΕΙΟΥ ΟΙΚΟΝΟΜΙΚΩΝ - 
ΥΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ 
Έχοντας υπόψη: 

1. Τις διατάξεις: 

α. Του Ν. 1397/83 (ΦΕΚ 143/Α/7.10.83). 

β. Του Ν. 2071/92 (ΦΕΚ 123/Α/92). 

γ. Του Ν. 2470/97 (ΦΕΚ40/Α/97). 

δ. Του Ν. 2519/97 (ΦΕΚ 165/Α/21.8.97). 

ε. Του Ν. 2606/98 (ΦΕΚ89/Α/22.4.98). 

στ.Του Ν. 2646/98 (ΦΕΚ236/Α/20.10.98). 

ζ. Του Ν. 2676/99(ΦΕΚ1/Α/5.1.99). 

η. Του Ν. 2703/99 (ΦΕΚ72/Α/99). 

θ. Του Π.Δ. 131/87 (ΦΕΚ73/Α/25.5.87) άρθρο 1 παρ. β. 

2. Την αριθμ.2/80345/0004/8.11.99 απόφαση των Υπουρ¬ 
γών για την μεταβίβαση εξουσίας υπογραφής σύμφωνα με 
το άρθρο 7 παρ. 1 του 1943/9 στο Γενικό Γραμματέα Δημο¬ 


σιονομικής Πολιτικής του Υπουργείου Οικονομικών και 
στους Γενικούς Γραμματείς των Υπουργείων Εσωτερικών 
Δημόσιας Διοίκησης και Αποκέντρωσης, Ανάπτυξης, Γε¬ 
ωργίας, Δικαιοσύνης, Εργασίας και Κοινωνικών Ασφαλίσε¬ 
ων, Υγείας και Πρόνοιας, Πολιτισμού, Μακεδονίας - Θρά¬ 
κης, Αιγαίου, Μεταφορών και Επικοινωνιών και Τύπου και 
ΜΜΕ. 

3. Την επιτακτική ανάγκη εύρυθμης λειτουργίας σε 
24ωρη βάση των Νοσηλευτικών Ιδρυμάτων. 

4. Το γεγονός ότι από την απόφαση αυτή δεν προκαλείται 
δαπάνη σε βάρος του κρατικού προϋπολογισμού. 

5. Την Α9α/οικ. 19666/10.6.99 κοινή απόφαση των Υπουρ¬ 
γών Υγείας και Οικονομικών, με την οποία τα ποσά που 
έχουν καθορισθεί για το έτος 1999 με προηγούμενες 
Υπουργικές αποφάσεις για εφημεριακή αποζημίωση ιατρι¬ 
κού προσωπικού των Νοσοκομείων και Κέντρων Ψυχικής 
Υγείας αποτελούν ενιαία συνολική πίστωση. 

6. Το αριθμ. 6748/1.11.99 έγγραφο της Περιφέρειας Κρή¬ 
της. 

7. Την αριθμ. Α9β/οικ. 7278/21.2.2.00 Απόφαση του 
Υπουργού Υγείας και Πρόνοιας, αποφασίζουμε: 

Την τροποποίηση των Α9α/5803/11.2.99 (ΦΕΚ 104 τ.Β. 
12.2.99) και Α9α/18187/26.5.99 (ΦΕΚ 1095 τ.Β./9.6.99) κοι¬ 
νών Υπουργικών Αποφάσεων των Υπουργών Υγείας - Πρό¬ 
νοιας και Οικονομικών για τις Εφημερίες ιατρικού προσωπι¬ 
κού του ΠΓΝ Ηρακλείου «ΒΕΝΙΖΕΛΕΙΟ - ΠΑΝΑΝΕΙΟ» καιτην 
μεταφορά συνολικής πίστωσης 30.000.000 δρχ. εκ των 
οποίων 15.000.000 δρχ. από τον ΚΑΕ 0511 και 15.000.000 
δρχ. από τον ΚΑΕ 0512 που αφορούν υπερωρίες, νυχτερι¬ 
νά, εξαιρέσιμα κ.λ.π. νοσηλευτικού και λοιπού προσωπικού, 
στον ΚΑΕ 0562 που αφορά εφημερίες ιατρικού προσωπικού 
προκειμένου να καλυφθεί η έλλειψη πιστώσεων στα Κέντρα 
Υγείας του νομού μέχρι 31.12.1999. 

Κατά τα λοιπά ισχύουν οι προαναφερόμενες αποφάσεις 
ως έχουν. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Φεβρουάριου 
Οι Γ ενικοί Γ ραμματείς 

Οικονομικών Υγείας και Πρόνοιας 

I. ΚΟΥΣΟΥΛΑΚΟΣ I. ΠΑΝΟΠΟΥΛΟΥ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Διορθώνεταιη Φ. 73103/21746/30.8.1999 Υπουργική από¬ 
φαση η οποία εκδόθηκε μετά από σύμφωνη γνώμη του Συμ¬ 
βουλίου Ιθαγένειας που διατυπώθηκε στην 2024/9.7.1999 
συνεδρίαση, στην οποία αναγράφονται τα ονοματεπώνυμα 
όσων ανέκτησαντην Ελληνική Ιθαγένεια που δημοσιεύθηκε 
στο ΦΕΚ 1788/27.9.1999 τεύχος Β' και το υπ’ αύξοντα αριθ¬ 
μό 5 από το λανθασμένο ΓΡΑΜΜΕΝΟΥΔΗΣ ΝΤΕΝΟΣ - 
ΚΩΝΣΤΑΝΤΙΝΟΣ του ΠΑΣΧΑΛΗ στο ορθό ΓΡΑΜΜΕΝΟΥ- 
ΔΗΣ ΝΤΕΝΟΣ του ΠΑΣΧΑΛΗ. 

(Από το ΥΠΕΣΔΔΑ) 

( 12 ) 

Στο ΦΕΚ 138/14.2.2000 (τ.Β') δημοσιεύθηκε λανθασμένη 
ως προς τον αριθμό πρωτοκόλλου η Φ. 63438/ 
22486/4.11.99 αντί της ορθής Φ. 61515/26117/ 18.11.99 
απόφασης του Υφυπουργού Εσωτερικών, Δημόσιας Διοί¬ 
κησης και Αποκέντρωσης. 

(Από το ΥΠΕΣΔΔΑ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




